Зари лашкар

Зари лашкар — як навъи андоз, ки аз кишоварзони минтақаи муайян барои таъмини хароҷоти сипоҳиён ситонида мешуд. Зари лашкарро дар арафаи омодагӣ ба юриши ҳарбӣ тибқи меъёри муқарраркардаи султон ё амир меситониданд.

Ба қавли Абдурраззоқи Самарқандӣ, ҳангоми лашкаркашии султон Абусаъид (ҳукмронӣ 1451—1469) ба Мозандарон (1461) аз аҳолии Ҳирот Зари лашкар ситонида шуд. Баъзан ходимони дарбор ҳангоми ҷамъоварии зари лашкар аз меъёри муқаррарӣ барзиёд андоз ҷамъоварӣ мекарданд, ки ин боиси норозигии мардум мегардид. Дар чунин ҳолат амир масъулони ҷамъоварии андозро танбеҳ дода, ситонидани зари лашкарро муваққатан бекор мекард.

 Эзоҳ 

 Адабиёт 

 Махмудов Н. Земледелие и аграрные отношения в Средней Азии в XIV—XV вв. Д., 1966;
 .کمال الدین عبدالرزاق سمرقندی. مطلع السعدین و مجمع البحرین. تهران، ۱۳۵۳ ش

Гурӯҳ:Андозбандӣ